Diari Oficial de la Generalitat Valenciana


Sumari del DOGV 7774, del 04-05-2016 (2016/2702)

RESOLUCIÓ de 8 d'abril de 2016, del Servei Territorial de Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aèria-subterrània a 20 kV, des de centre de repartiment fins nou entroncament aeri-subterrani en el Sector E 40 de la UE 2, al terme municipal d'Elx, expedient número ATLINE/2010/225/03. Expedient d'expropiació forçosa JUEXPR/2011/20.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7774

Data del DOGV
:   04-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2702


Data del document
:   08-04-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 8 d'abril de 2016, del Servei Territorial de Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aèria-subterrània a 20 kV, des de centre de repartiment fins nou entroncament aeri-subterrani en el Sector E 40 de la UE 2, al terme municipal d'Elx, expedient número ATLINE/2010/225/03. Expedient d'expropiació forçosa JUEXPR/2011/20. [2016/2702]  
En data 11 de gener de 2011, el Servei Territorial d'Energia d'Alacant va dictar una resolució per la qual es va autoritzar a Iberdrola Distribución Eléctrica, SAU, la declaració, en concret, de la utilitat pública i es va aprovar el projecte d'execució de la instal·lació de la línia elèctrica aèria-subterrània a 20 kV, des de centre de repartiment fins nou entroncament aeri-subterrani en el Sector E 40 de la UE 2, al terme municipal d'Elx (Alacant).  
La declaració d'utilitat pública esmentada, d'acord amb el que disposa la Llei 24/2013, de 26 de desembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta la necessitat d'ocupació dels béns i drets afectats i n'implica la urgent ocupació, sent-los d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el Servei Territorial d'Indústria i Energia d'Alacant, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats en l'ajuntament on radiquen les finques afectades, com a punt de reunió, de conformitat amb el procediment que estableix l'esmentat article, per dur a terme l'alçament d'actes prèvies a l'ocupació i, si escau, les d'ocupació definitiva.  
Totes les persones interessades, així com les que siguen titulars de qualsevol classe de dret o interès sobre els béns afectats, hauran d'acudir personalment o representades per persona degudament autoritzada, aportant els documents acreditatius de la seua titularitat i l'últim rebut de la contribució, i podran anar-hi acompanyats dels seus pèrits i un notari, si ho estimen oportú, amb despeses a costa seu.  
L'alçament d'actes tindrà lloc el pròxim dia 21 de juny de 2016 en l'Ajuntament d'Elx, a partir de les 12.30 hores. L'ordre d'alçament d'actes es comunicarà a les persones interessades per mitjà de l'oportuna cèdula de citació, figurant la relació de titulars convocats al tauler d'edictes de l'ajuntament assenyalat i en l'annex.  
  
És de significar que aquesta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de notificació de la present resolució a les persones titulars desconegudes o amb domicili ignorat o a aquelles en què, intentada la notificació, no s'haguera pogut practicar.  
En l'expedient expropiatori Iberdrola Distribución Eléctrica, SAU, assumirà la condició de beneficiària.  
  
Alacant, 8 d'abril de 2016.- El cap del Servei Territorial d'Indústria i Energia: Matías P. Mas Gisbert.